

POZIV ZA PRIJAVE ZA SUDJELOVANJE
U ERASMUS+ KOMBINIRANOM INTENZIVNOM PROGRAMU MOBILNOSTI 
[bookmark: _Hlt139886436][bookmark: _Hlt139886437](BIP – BLENDED INTESIVE PROGRAMME) za 2027. GODINU
pod nazivom “Minority rights in a rapidly changing societal context ”
[image: ]
Poštovane kolegice i kolege, 
[bookmark: _Hlk216953563]na temelju objavljenog poziva za BIP Erasmus+ natječaje, Pravni fakultet Sveučilišta u Zagrebu sudjelovat će kao partner u programu pod nazivom “Minority rights in a rapidly changing societal context ”. Koordinator programa je Fakultet društvenih znanosti Sveučilišta u Ljubljani (Slovenija),  a partneri su Centar za jugoistočne europske studije Sveučilišta u Grazu, Austrija, Pravni fakultet Karlovog sveučilišta u Pragu, Češka te Pravni fakultet Sveučilišta u Zagrebu.
Model: program se odvija u hibridnom formatu: dio nastave u virtualnom obliku i dio nastave u obliku fizičke mobilnosti (studenti sudjeluju obavezno u oba dijela nastave)
Razdoblje održavanja programa: virtualno – od 1. ožujka do 15. svibnja 2027., fizički – 5 dana mobilnosti od 24. svibnja do 28. svibnja 2027. 
Mjesto održavanja fizičke mobilnosti: Ljubljana, Slovenija 
ECTS bodovi: Studenti će za uspješno sudjelovanje u programu steći 4 ECTS boda.
Opis programa: 
U sklopu petodnevnog fizičkog programa, obradit će se sljedeće teme:
1. Minority experiences in everyday life (in different settings such as in areas of traditional settlement and in bigger urban areas)
2. Access to minority rights (e.g. language, culture, media, education, participation)
3. Attitudes towards diversity (in a local and/or national context)
4. The role of social media for and impact on diversity management (how persons affiliating with minorities use social media to interact and express their minority identities; how social media are used against diversity)
5. Religious minorities and minority rights
6. Artificial intelligence and its role in diversity management through minority rights
7. Geopolitics of minority rights
8. Minority issues in conflicts, conflict management and post-conflict reconstruction
9. International institutions and minority rights
10. Securitisation of minority rights
Tijekom virtualne mobilnosti, studenti pripremaju istraživački rad (pri čemu se preporučuje rad u paru ili grupama) uz aktivno savjetovanje s profesorima, a tijekom fizičkog dijela predstavljaju svoje radove koji su preduvjet za uspješni završetak programa i ostvarivanje 4 ECTS boda.
Financiranje - studenti:
Sukladno pravilima poziva, izabrani studenti dobivaju 79 EUR po danu fizičke mobilnosti (pokrivaju se i 2 dodatna dana za putovanje).  Studenti u određenim okolnostima imaju pravo na dodatnu financijsku potporu povrh osnovne financijske potpore, više informacija ovdje (str. 6. natječaja). Posebno skrećemo pozornost da moguće ostale troškove studenti snose sami (program sufinancira sudjelovanje, ne pokrivaju se nužno svi troškovi).

PRIJAVA ZA SUDJELOVANJE -  rok za prijave je 15. listopada 2026. godine.
Studenti
Uvjeti za studente:
· status studenta 3., 4. i 5. godine studija Pravo, 3. i 4. godine prijediplomskog studija Socijalni rad te studenti diplomskog studija Socijalni rad/Socijalna politika te Javna uprava
· visoka motiviranost za program
· dobro poznavanje engleskog jezika 
· iskustvo volontiranja u području koje se bavi temom BIP-a smatrat će se prednošću, molimo dostaviti dokaz  
· prednost imaju studenti koji još nisu bili na mobilnosti

Ljubazno molimo zainteresirane studente da prijavnu dokumentaciju pošalju u Studentsku službu Pravnog fakulteta na elektronsku adresu: erasmus@pravo.hr, a u naziv maila obvezno naznačiti: „BIP prijava Minority rights (Ljubljana) - ime i prezime studenta“.
Prijavna dokumentacija koje se prilaže:
· ispunjen prijavni OBRAZAC  (potpisan, sken: pdf format) 
Unutar obrasca se nalazi prostor za kratko motivacijsko pismo na engleskom jeziku (max. 350 riječi).
· presliku osobnog dokumenta 
· potvrdu o upisu i prijepisu ocjena

Povjerenstvo Fakulteta izabrat će do deset (10) studenata koji će sudjelovati u programu.
Obzirom na kratke rokove i propisan postupak odabira, molimo studente za odgovornost i prijavu samo studenata koji su zaista zainteresirani i sigurno će sudjelovati u programu (radi odustanaka mobilnosti kod BIP programa čak cijelom konzorciju može propasti program).
Nepravovremene prijave neće se uzimati u obzir.
Novost: Svi studenti sada imaju pravo na doprinos za putni trošak prema izračunu putne udaljenosti (distance band) za obični ili „zeleni“ način putovanja ovisno o vrsti prijevoza (više u tekstu Natječaja i u privitku 6). 
Podsjećamo da studenti uz osnovnu financijsku potporu imaju mogućnost dodatne financijske potpore (kategorija "studenti s manje mogućnosti" - v. privitak 3). 
Važno: Erasmus+ studentima se omogućuje mobilnost u ukupnom trajanju od 12 mjeseci fizičke mobilnosti za svaku razinu studija. BIP mobilnost ulazi u ovaj zbroj mjeseci/kvotu.

Nastavnici
Uvjeti za nastavnike
Sudjelovanje na projektu namijenjeno je nastavnicima koji se bave međunarodnim i međunarodnim kaznenim pravom te temom BIP-a u svome radu te su spremni sudjelovati u programu u ulozi predavača.
Prijava za sudjelovanje – obvezna prijavna dokumentacija:
· preslika osobnog dokumenta te 
· kratko motivacijsko pismo na engleskom jeziku o interesu za sudjelovanjem, u duljini do 250 riječi
Molimo zainteresirane nastavnike da prijavnu dokumentacijom pošalju Uredu za međunarodnu suradnju i projekte putem e-maila (imo@pravo.hr), u naziv maila obvezno naznačiti: „BIP prijava Minority rights (Ljubljana) - ime i prezime nastavnika“.
Povjerenstvo Fakulteta izabrat će jednog (1) nastavnika koji će sudjelovati u programu.

Više informacija o Erasmus+ BIP programima možete pročitati ovdje. 


U Zagrebu, 1.10.2026.
Ured za međunarodnu suradnju i projekte
Studentska služba
Pravni fakultet Sveučilišta u Zagrebu

